Eny, hoy aho ary mbola misy kely io amin’ny tavoahangy io, hoy izy, raha sendra ka mila dadatoa. Tsy ela tokoa dia tafaverina pendo, nitondra izay novidiny ary nitondra olona koa niaraka taminy. Tsy iza io fa razozefa. Ataoko fa fantatrao razozefa, ilay katekista eto an-tanàna, izay fantatry ny rehetra. Vao niditra izy dia nandohalika tetsy an-doha-fandriako namoaka lakroa kely dia nitanisa ny izaho miarahaba anao maria 47- sabotsy 02 aout 1969, iv lah 3974 avy hatrany aho dia sorena. Fa efa tsy azoazoko noho ny fomba fiainany, izay mbola ho lazaiko anao amin’ny manaraka ity razozefa ity no tsy nantsoiko akory dia tonga kanefa izaho tsy mbola te-hahita olon- kafa. Vita ny vavaka nataony dia nanazava izy! Tonga ety aho, anaka, hoy izy, fa nentin’ity taizanao ity. Tonga ety hivavaka ho anareo sy ho an’ny fanahinareo misaotra anao nisahirana, hoy aho, kanefa tsy dia ny fanahinay akory no marary fa ny vatana sy ny saina. Dokotera izao angaha no ilaina fa tsy katekista akory diso ianao anaka, hoy izy. Ny fanahy no ambonin’ny saina sy ny vatana ka tsy maintsy karakaraina alohan’ireo. Ary matoa ity zaza ity, izay tsy tokony hieritreritra an’izany akory tonga niantso ahy dia tsy iza fa andriamanitra no naniraka azy hono , ho aho ry pendo, hoy aho, iza moa no naniraka anao hankeny amin’ingahy razozefa? Reko tamin’ny resaky ny olona, hoy pendo, fa mahay manasitrana izy, ka izany no niantsoako azy satria manavy tsinona dadatoa ka hitanao amin’izany ry ingahy razozefa, hoy aho fa resaky ny olona no nampandeha an’i pendo fa tsy antson’andriamanitra akory aza manimbazimba anaka, hoy izy, fa tsy mety ianao no manimbazimba an’andriamanitra amin’ny teninao, hoy aho. Nahoana no ampanaovina izay tsy nataony andriamanitra? Tsy hitady hevitra aminao aho, anaka, hoy razozefa. Fahavoazana mpahazo antsika zanak’olombelona mantsy ny tsy maharesy ny fakam-panahy hanadikadina ny sitrapon’andriamanitra ianao ihany no nitarika ny resaka ho amin’izany, hoy aho, ka rahefa tianao hajanona dia tsy sarotiny aho akory. Omeo kely indray migoka aho ry pendo. Ary omeo razozefa raha hamely tena fahotana no nataonao, anaka, hoy razozefa, kanefa andriamanitra hamela ny helokao fa inona no heloko? Hoy aho izany indrindra no hamelana ny helokao, hoy izy, satria tsy fantatrao akory izay izay ataonao. Naka fanahy ahy ianao ary izany no fahotanao. Sosotra aho, kanefa tsy tanako ny hehiko nahare ny tenin-drazozefa fa nikakakaka aho. Ary alohan’ny hitantarako aminao ny fitohizan’ny resakay dia aoka ho lazaiko anao ny momba azy. Mpandrafitra, hono, no niatombohany, fa izaho moa tsy nahita an’izany. Ary noho izy mpandrafitra dia nantsoin’ny maopera matetika hiasa teny aminy nanamboatra zavatra isan-karazany ka nitohy hatrany ny fifaneraserany. Rahefa nifindra teny soamanandrariny maopera, dia razozefa no nanjary katekista nisolo azy. 48- alatsinainy 04 aout 1969, iv lah 3976 nijanona tamin’ny fandrafetana nivelomany tamin’izay izy, kanefa ra hany fahitako azy dia tsy ny fitiavany loatra ny hitory ny fivavahana no nahatonga azy hijanona tamin’ny asany fa noho ny fitoriany ny fivavahana nanjary nahavelona azy. Fa izy no tonga mpandray sy nahazo ny fanomezana fanatitry ny olona ho an’i maopera. Tsy vitan’izany fa nisy vehivavy mpitondra tena iray, izay tsy niteraka ka natolony ho an-drazozefa ny fananany. Ka dia nanjary nanana nihoatra ny ampy izy, ary nitombo hatrany ny fananany, fa namidiny ny fanomezan’ny olona tsy laniny, ary nahofany ny tany sy ny trano nolovany. Tsy ny fananany harena anefa no nahasorisorena ahy taminy, sanatria, fa ny fomba nanangonany an’ireo, izay adikako tsotra ho fanambakana ny marivo salosana. Fa noho izy efa tsy niasa intsony ka nanam- potoana betsaka dia nitety tokan-trano maro, nivavaka , ho an’ireny tokantrano ireny ka nahazo fanomezana isan-karazany. Tao ny marary izay tena nanome betsaka azy fa hoe sitrana noho ny fivavahana ary dia mailaka dia mailaka razozefa hananatra sy hanoro hevitra ny olona kanefa izy niadam-pinaritra fotsiny tamin’izay tsy nisasarany. Izany no tsy nahazoazoko an-drazozefa, fa tohizako ny resaka nifanaovanay nolazaiko anao ry ingahy razozefa, hoy aho taminy fa ny saiko no marary, ary angamba ho azonao sitranina lazao anaka, hoy izy fa izany no ananana ray aman-dreny.